Tustant (Füsiik)

En Tustant as uun a füsiik di skak faan en materiool. Diar wurd normoolerwiis trii tustanter beskrewen:

 Fääststoof - fääst, behäält furem an woluumen
 Wääsk - luupen, behäält at woluumen, oober det furem paaset ham di rüm uun
 Gas - gasfuremt, at gas namt di hialer rüm iin.

 Feranrangen faan a tustant 

Di tustant faan en materiool koon ham feranre, wan hat hiater of kuuler woort.
 fääst -> luupen , det materiool smolt (weeder/is/snä 'suait')
 luupen -> fääst , det materiool hardet (weeder 'frist')
 luupen -> gasfuremt , det materiool ferdampet
 gasfuremt -> luupen , det materiool kondensiaret, slait deel
 fääst -> gasfuremt , di luupen tustant woort auersprüngen , sublimatsion
 gasfuremt -> fääst , di luupen tustant woort auersprüngen , resublimatsion

 Plasma 
En hial apartin tustant as at plasma. Bi furchboor huuch tempratuuren liase a elementaardeelken faan en atoom jo faanenööder, jo ionisiare. Wan det tempratuur ufnamt, finj jo weder tuup, jo rekombiniare. Plasma jaft'at uun stäären, uun atoomstruumuunlaagen, an uk uun en laachtböög faan en plasmaskeerer.

 Bose-Einstein Kondensaat 
Uk at Bose-Einstein kondensaat (BEK) as en apartin tustant. Bi furchboor liach tempratuuren nem a atoomen disalew kwantenmechaanisk tustant iin, dü könst jo ei muar ütjenööder hual.

 Luke uk diar 

Kategorie:Füsiik
Kategorie:Chemii